লতা মঙ্গেশকরের ভারতরত্ন কেড়ে নেওয়া উচিত, মত কংগ্রেস নেতার | lata mangeshkar's bharat ratna should be withdrawn, opines cong leader - Bengali Oneindia
8 min ago কলেজগুলিতে মোবাইল নিষেধাজ্ঞা জারির কথা অস্বীকার যোগী সরকারের
36 min ago প্রধান বিচারপতি পদে নাম সুপারিশ হওয়া এসএ বোবদের জীবনী এক নজরে
57 min ago করতারপুর করিডর নিয়ে কংগ্রেসকে তোপ মোদীর
1 hr ago রাষ্ট্রপুঞ্জে অর্থসঙ্কট, শনি–রবি বন্ধ নিউ ইয়র্কের সদর দফতর
| Updated: Thu, Nov 14, 2013, 10:22 [IST]
মুম্বই, ১৩ নভেম্বর : কোকিলকণ্ঠীর 'অপরাধ', তিনি নরেন্দ্র মোদীকে প্রধানমন্ত্রীর কুর্সিতে দেখতে চেয়েছেন। তাই রাজনীতির দালালরা এবার তাঁকেই আক্রমণের নিশানা বানাল। লতা মঙ্গেশকরের ভারতরত্ন কেড়ে নিয়ে সমাজকে 'বার্তা' দেওয়া উচিত বলেও মন্তব্য করা হয়েছে।
কিছুদিন আগেই লতা মঙ্গেশকর বলেছিলেন, নরেন্দ্র মোদী তাঁর ভাইয়ের মতো। যোগ্য নেতা। তাই তিনি প্রধানমন্ত্রীর গদিতে বসুন, এটাই কাম্য। ব্য়স! এরপরই শুরু হয়ে যায় আক্রমণ। মুম্বই শহর কংগ্রেস কমিটির সভাপতি জনার্দন চন্দুরকর বুধবার একটি অনুষ্ঠানে লতা মঙ্গেশকরের নাম না করেই বলেন, "যারা সাম্প্রদায়িক শক্তির প্রশংসা করে, তাদের কাছ থেকে সব পুরস্কার, সম্মান কেড়ে নেওয়া উচিত। আমাদের দেশে যাঁরা এই পুরস্কার পান, মানুষ তাঁদের শ্রদ্ধার চোখে দেখে। জাতপাত নির্বিশেষে মানুষ তাঁদের ভালোবাসে। সেই তাঁরাই যদি সাম্প্রদায়িক দলকে সমর্থন করে, তা হলে তাঁদের পাওয়া পুরস্কার বা সম্মানের কোনও অর্থ থাকে না। এঁরা বরং খোলাখুলি রাজনীতিতে চলে আসুন, তা হলে পিছন থেকে কাউকে প্রশংসা করার দরকার পড়বে না। তবে, বিতর্ক দানা বেঁধেছে বুঝতে পেরেই কংগ্রেস দলগতভাবে এ থেকে দূরে থাকার অবস্থান নিয়েছে।
ওয়াকিবহাল মহলের ধারণা, কোনও মানুষ কাকে নেতা বা প্রধানমন্ত্রী হিসাবে চাইছেন, এটা তাঁর ব্য়ক্তিগত ব্য়াপার। তা ছাড়া, কংগ্রেস ধর্মনিরপেক্ষ কি না, তা নিয়ে সংশয় রয়েছেই। শুধু লতা মঙ্গেশকরকে নিশানা বানানো কোনও বুদ্ধিমত্তার পরিচয় নয়।
More ভারতরত্ন News
ভারতরত্ন কংগ্রেস নেতা lata mangeshkar bharat ratna congress leader লতা মঙ্গেশকর
lata mangeshkar's bharat ratna should be withdrawn, opines cong leader